ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ሰላም ኤርትራን ኢትዮጵያን ንድሕሪት ዝመልሶ የሎን' 21 መስከረም 2019 መግለጺ ስእሊ, ተፈላልዩ ዝጸንሐ ህዝቢ ብምርኻቡ ሓጎሱ ይገልጽ ሎሚ ኣህጉራዊ መዓልቲ ሰላም እዩ። ኩለን ኣባል-ሃገራት ባይቶ ሕቡራት ሃገራት፡ ሰላምን ርግኣትን ንምስፋን ዝነጣጠፋ ማሕበራትን ዘይመንግስታዊ ትካላትን ዓለምና፡ ንኣገዳስነት ሰላም ዝምልከትን ንህላዌ ሰላም ዘድምቕን ንጥፈታት ከካይዳ እየን። አህዛብ እዘን ዓሚ ሓምለ፡ ንተጻብኦን ወጥሪ ኩነተ-ኵናት 20 ዓመታትን ሰይረን ዕርቀ ሰላም ዝፈረማ ኤርትራን ኢትዮጵያን ንሰላም ዝጸንሖ ናፍቖትን ፍቕርን ማዕረ ክንደይ ምንባሩ፡ ዶባት ጽልኢ ብዕርቀ ሰላም ኣብ ዝፈረሰሉ እዋን ደስትኡን ሓጎሱን ብንብዓት ፍቕሪ ገሊጹዎ እዩ። ሕጂ እውን እቲ ዕርቀ ሰለም ክቕጽል፡ ተኸፊቱ ዝተዓጽወ ዶባት ዳግማይ ክርሖ ልዑል ባህጊ ከምዘለዎ፡ ኣብዚ ቀረባ መዓልታት ኣስመራ በጺሑ ዝተመልሰ ብተስፋይ ዳዊት ክጽዋዕ ዝመረጸ ኤርትራዊ ተቐማጢ ለንደን ንቢቢሲ ሓቢሩ። ተጀሚሩ ዘሎ ዕርቀ ሰላም ብሓሳብን ግብርን ንምድራኹ ናይ ኩሉ በብዓቕሙ ከበርክት ዝኽእል ወገን ተሳትፎ ኣገዳሲ ምዃኑ ዝገለጸ ፕሮፌሰር ጋይም ክብረኣብ ብወገኑ ከምቲ ብዙሓት ፈላስፋታት ዓለምና ዝበሉዎ፡ ሰላም ማለት ኲናት ዘይምህላው ጥራሕ ማለት ዘይምዃኑ ይገልጽ። ኢትዮ-ኤርትራ፡ ምኽፋት ዶባት እንታይ ረብሓታት ኣምጺኡ?
